stanford-oval/wikipedia huggingface dataset:
สมาชิกสภาผู้แทนราษฎรจังหวัดพระนคร
รายนามสมาชิกสภาผู้แทนราษฎรแบบแบ่งเขต > ชุดที่ 8–9; พ.ศ. 2500

บทความหลัก: จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และ จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
| --- | --- |
ชุดที่ 8 กุมภาพันธ์ พ.ศ. 2500: ชุดที่ 9 ธันวาคม พ.ศ. 2500
จอมพล แปลก พิบูลสงคราม: หลวงอังคณานุรักษ์ (สมถวิล เทพาคำ)
พันตรี ควง อภัยวงศ์
พลเอก เภา เพียรเลิศ: พลเรือตรี ชลิต กุลกำม์ธร
พลอากาศโท มุนี มหาสันทนะ เวชยันต์รังสฤษฎ์: ร้อยโทถวิล ระวังภัย
พลโท บัญญัติ เทพหัสดิน ณ อยุธยา: นายสมบุญ ศิริธร
นาวาโท พระประยุทธชลธี
พระยาลัดพลีธรรมประคัลภ์ (วงศ์ ลัดพลี): นาวาเอกหลวงศุภชลาศัย
พลเอก มังกร พรหมโยธี: นาวาเอก หลวงศรีสาลีพิช
พันเอก หลวงสวัสดิ์สรยุทธ: พลเอก เภา เพียรเลิศ บริภัณฑ์ยุทธกิจ
-: พลโท ชิต มั่นศิลป์ สินาดโยธารักษ์ (เลือกตั้งเพิ่มเติม)
-: พลเรือตรี แชน ปัจจุสานนท์ (เลือกตั้งเพิ่มเติม)
-: หลวงนรอัฎบัญชา (เลือกตั้งเพิ่มเติม)
-: นายเล็ก นานา (เลือกตั้งเพิ่มเติม)
-: นายสวาสดิ์ สุมาลยศักดิ์ (เลือกตั้งเพิ่มเติม)
-: นายณัฐวุฒิ สุทธิสงคราม (เลือกตั้งเพิ่มเติม)
-: นายเกษม บุญศรี (เลือกตั้งเพิ่มเติม)
-: นายกมล จันทรสร (เลือกตั้งเพิ่มเติม)
-: หลวงประกอบนิติสาร (เลือกตั้งเพิ่มเติม)
รายนามสมาชิกสภาผู้แทนราษฎรแบบแบ่งเขต > ชุดที่ 10; พ.ศ. 2512

บทความหลัก: จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
| --- | --- |
ลำดับ: ชุดที่ 10 พ.ศ. 2512
1: หม่อมราชวงศ์เสนีย์ ปราโมช
2: นายพิชัย รัตตกุล
3: นายเล็ก นานา
4: ร้อยตำรวจเอก สุรัตน์ โอสถานุเคราะห์
5: นายเกษม บุญศรี
6: นายสวาสดิ์ สุมาลยศักดิ์
7: นายสมบุญ ศิริธร
8: นายดำรง ลัทธพิพัฒน์
9: นายธรรมนูญ เทียนเงิน
10: นาวาเอก ผัน เปรมมณี (เสียชีวิต)
10: คุณหญิงเลขา อภัยวงศ์ (แทนนาวาเอกผัน)
11: พลตำรวจโท ประชา บูรณธนิต
12: นายณัฐวุฒิ สุทธิสงคราม
13: นางศิระ ปัทมาคม
14: พลโท บุศรินทร์ ภักดีกุล
15: พลเรือเอก เสนาะ รักธรรม
รูปภาพ

พลเอก พระยาเทพหัสดิน (ผาด เทพหัสดิน ณ อยุธยา)
นายโชติ คุ้มพันธ์
ร้อยโท ณ เณร ตาละลักษมณ์
นาวาอากาศเอก เลื่อน พงษ์โสภณ
พันตรี ควง อภัยวงศ์
พลตรี หม่อมราชวงศ์คึกฤทธิ์ ปราโมช
หม่อมราชวงศ์เสนีย์ ปราโมช
พันเอก พระยาศรีวิสารวาจา (เทียนเลี้ยง ฮุนตระกูล)
นายประสาท สุขุม
นายดิเรก ชัยนาม
พลโท ชิต มั่นศิลป์ สินาดโยธารักษ์
พลโท ปลด ปลดปรปักษ์ พิบูลภานุวัธน์
นายโชติ คุณะเกษม
จอมพล แปลก พิบูลสงคราม
พลอากาศโท มุนี มหาสันทนะ เวชยันต์รังสฤษฏ์
พลโท บัญญัติ เทพหัสดิน ณ อยุธยา
นาวาโท พระประยุทธชลธี (แป๊ วีราสา)
พลเอก มังกร พรหมโยธี
นาวาเอก หลวงศุภชลาศัย (บุง ศุภชลาศัย)
นายสวาสดิ์ สุมาลยศักดิ์
นายเกษม บุญศรี
นายเล็ก นานา
นายธรรมนูญ เทียนเงิน
นายพิชัย รัตตกุล
นายดำรง ลัทธพิพัฒน์
คุณหญิงเลขา อภัยวงศ์
กระจก

กระจก หมายถึงวัสดุที่ทำมาจากแก้ว ซึ่งมีองค์ประกอบหลักทางเคมีคือซิลิคอน ซึ่งสามารถหลอมและนำไปขึ้นรูปได้ เมื่อเย็นตัวแล้วมีลักษณะ โปร่งใส และเป็นของแข็งโดยไม่จับผลึก (มีค่าความหยัดตัวสูง) กระจกจึงสามารถแตกได้เหมือนแก้ว และมีความคมมากกว่าแก้วเมื่อแตกเพราะมีความบางในการผลิตกระจกมักถูกใช้ในงานสถาปัตยกรรม
ความแตกต่างในการใช้คำเมื่อเทียบกับคำว่าแก้วคือ กระจกจะใช้เรียกแก้วที่นำมาทำให้เป็นแผ่น โดยมีลักษณะแบนราบและมีความหนาประมาณหนึ่งเป็นส่วนใหญ่
กระจกเป็นลักษณะการผลิตวัสดุประเภทแก้วที่ทำขึ้นเพื่อวัตถุประสงค์ในการใช้งานต่างๆ เช่น เพื่อเป็นวัสดุกั้นขวางที่ไม่ทึบแสง ใช้เพื่อเป็นฉนวนกั้น ใช้เพื่อประดับตบแต่งอาคาร ฯลฯ ในบางความต้องการใช้ กระจกถูกนำไปปรับคุณสมบัติต่อเพื่อให้มีคุณลักษณะบางอย่าง เช่น ฉาบปรอทที่ด้านๆหนึ่งเพื่อให้มีคุณสมบัติสะท้อนแสงเรียกว่า กระจกเงา หรือผสมสารชนิดอื่นลงไปในเนื้อสารให้มีสีสันหรือความทึบแสงบางส่วนหรือทั้งหมดเรียกว่า กระจกสี กระจกทึบ หรือกระจกควัน หรือนำไปพ่นทรายลงบนพื้นผิวเพื่อให้เกิดความไม่สม่ำเสมอของความเรียบบนผิวทำให้แสงผ่านได้แต่มีลักษณะมัวๆเรียกว่า กระจกฝ้า
เนื่องจากกระจกคือวัสดุประเภทแก้วซึ่งมีความโปร่งใสมากและยังมีค่าดรรชนีหักเหของแสงที่สามารถใช้ประโยชน์ได้ จึงมีการนำไปสร้างเป็นวัสดุที่มีความหนาไม่สม่ำเสมอแต่มีลักษณะเฉพาะ เรียกว่า gay เลนส์ โดยเลนส์ที่มีสัณฐานกลมเหมือนเหรียญที่เว้าเข้าตรงกลางทั้งสองด้านเรียกว่า เลนส์เว้า หรือถ้าเว้าเข้าด้านเดียวอีกด้านหนึ่งแบนราบและฉาบปรอทมักเรียกว่า กระจกเว้า มีสัณฐานกลมเหมือนเหรียญที่ป่องออกตรงกลางทั้งสองด้านเรียกว่า เลนส์นูน หรือนูนออกด้านเดียวอีกด้านหนึ่งแบนราบและฉาบปรอทมักเรียกว่า กระจกนูน ซึ่งเลนส์คือประเภทการผลิตวัสดุประเภทแก้วในรูปแบบของกระจกเพื่อการใช้งานในลักษณะของการหักเหแสงนั่นเอง
กระจกบางประเภทถูกนำไปประกอบสร้างแบบพิเศษ เช่น เคลือบเนื้อสารบางประเภทเช่นพลาสติกด้านเดียวหรือทั้งสองด้าน (เนื้อสารที่นำมาเคลือบเรียกว่าฟิล์ม) เพื่อให้ทึบแสงหรือเพื่อให้ไม่แตกร่วนหรือเพื่อให้เมื่อแตกแล้วไม่มีความคมคล้ายเมล็ดข้าวโพด เช่น กระจกรถยนต์ ฟิล์มบางประเภทที่นำมาเคลือบเช่น เคฟลาร์ มีลักษณะทางโครงสร้างเคมีที่สามารถกระจายแรงที่มากระทบด้านหน้าออกไปทางด้านข้างได้ จึงทำให้สามารถผลิตเป็นกระจกนิรภัย ที่สามารถทนทานต่อแรงกระแทกได้ และในบางกรณีการผลิตแบบเคลือบด้านนอก อาจปรับเป็นการผลิตแบบสอดไส้ข้างใน หรือ ผสมลงไปเป็นเนื้อเดียวกัน
ในบางกรณีกระจกอาจสร้างจากวัสดุที่มีความโปร่งใสไม่ยิ่งหย่อนไปกว่าแก้วแต่เป็นวัสดุประเภทอื่นไปเลย แต่ไม่ว่าอย่างไรก็ตามกระจกจะมีความหมายในลักษณะ ใส บาง เป็นแผ่น มีผิวราบเรียบอย่างมาก อาจหมายรวมไปถึง สะท้อนแสงได้ รวมหรือเบี่ยงเบนแสงได้ หรือ เป็นเงา เสมอๆ วัสดุประเภทกระจกนั้น หากมีค่าความยอมให้ผ่านของแสงมากจะเรียกว่า โปร่งใส หากมีค่าน้อยจะเรียกว่า โปร่งแสง และหากไม่มีค่าเลยจะเรียกว่า ทึบแสง
ความหมายโดยปริยายของกระจก มักจะหมายถึงกระจกเงา ถ้าพูดโดยไม่ระบุว่าเป็นกระจกใส เช่นในประโยคว่า "ส่องกระจกชะโงกดูเงา" (เพี้ยนมาจาก "ส่องกะโหลกชะโงกดูเงา" โดยกะโหลกคำนี้แปลว่ากะลา) หรือ "น้ำใสราวกับกระจก" (ส่องลงไปเห็นใบหน้าได้)
การปฏิรูปฝ่ายตุลาการเม็กซิโก พ.ศ. 2567

| การปฏิรูปฝ่ายตุลาการเม็กซิโก พ> ศ. 2567 |
| --- | --- |

รัฐสภาเม็กซิโก
 ชื่อยาว  คำสั่งแก้ไข เพิ่มเติม และยกเลิกบทบัญญัติหลายบทของรัฐธรรมนูญทางการเมืองแห่งสหรัฐเม็กซิโก ในเรื่องการปฏิรูปฝ่ายตุลาการ   
การอ้างถึง: คำสั่งแก้ไข เพิ่มเติม และยกเลิกบทบัญญัติหลายบทของรัฐธรรมนูญทางการเมืองแห่งสหรัฐเม็กซิโก ในเรื่องการปฏิรูปฝ่ายตุลาการ (ภาษาสเปน) วารสารทางการของสหพันธ์, 15 กันยายน พ.ศ. 2567
ผู้ตรา: สภาผู้แทนเม็กซิโก
ผู้ตรา: วุฒิสภาเม็กซิโก
วันลงนาม: 15 กันยายน พ.ศ. 2567
ผู้ลงนาม: อันเดรส มานูเอล โลเปซ โอบราดอร์
วันมีผล: 16 กันยายน พ.ศ. 2567
ประวัติทางนิติบัญญัติ
วาระที่ 1: 1 กันยายน พ.ศ. 2567 (สภาผู้แทน)
วาระที่ 1: 10 กันยายน พ.ศ. 2567 (วุฒิสภา)
การแก้ไขเพิ่มเติม
รัฐธรรมนูญเม็กซิโก
สถานะ: ยังมีผลอยู่
การปฏิรูปฝ่ายตุลาการเม็กซิโก พ.ศ. 2567 เป็นการแก้ไขเพิ่มเติมรัฐธรรมนูญเพื่อปรับปรุงโครงสร้างฝ่ายตุลาการเม็กซิโก การปฏิรูปนี้เปลี่ยนระบบที่ตุลาการมาจากการแต่งตั้งให้เป็นระบบที่ตุลาการมาจากการเลือกสรรเบื้องต้นของรัฐสภาและให้ประชาชนลงคะแนนเสียงเลือกตั้ง การปฏิรูปนี้ยังกำหนดให้ตุลาการแต่ละคนมีวาระดำรงตำแหน่งไม่เกิน 9 ปี (แต่อาจดำรงตำแหน่งซ้ำได้อีก 1 วาระ) การปฏิรูปนี้ยังลดจำนวนตุลาการในศาลสูงสุดจาก 11 คนเป็น 9 คน และให้ดำรงตำแหน่งได้เพียงวาระเดียวไม่เกิน 12 ปี การปฏิรูปยังกำหนดให้ใช้ศาลไร้หน้าในคดีบางประเภท และจัดตั้งคณะตุลาการขึ้นใหม่คณะหนึ่งเพื่อกำกับดูแลฝ่ายตุลาการ อนึ่ง การปฏิรูปครั้งนี้ยังส่งผลให้เงินตอบแทนและผลประโยชน์อื่นของฝ่ายตุลาการลดลงอย่างมีนัยสำคัญ เมื่อการปฏิรูปนี้ผ่านความเห็นชอบ เม็กซิโกจึงกลายเป็นประเทศแรกในโลกที่ตุลาการทุกคนมาจากการเลือกตั้ง
การปฏิรูปนี้มาจากการเสนอของพรรคร่วมรัฐบาลซึ่งมีผู้นำคือพรรคโมเรนา มีเป้าหมายเพื่อขจัดความฉ้อฉลในฝ่ายตุลาการ แต่ข้อเสนอให้มีการปฏิรูปนี้ถูกต่อต้านอย่างหนักจากพรรคฝ่ายค้าน เจ้าหน้าที่ตุลาการ และองค์การระหว่างประเทศ ซึ่งโต้แย้งว่า จะเป็นการคุกคามความเป็นอิสระของฝ่ายตุลาการ ข้อเสนอดังกล่าวยังก่อให้เกิดการประท้วงและหยุดงานทั่วประเทศ และการบุกยึดวุฒิสภาในวันลงมติในร่างแก้ไขเพิ่มเติมรัฐธรรมนูญ
ร่างแก้ไขเพิ่มเติมรัฐธรรมนูญได้รับคะแนนเสียงเห็นชอบจากสมาชิกรัฐสภาเกิน 2 ใน 3 ตามที่กำหนด และได้รับสัตยาบันจากสภานิติบัญญัติประจำรัฐต่าง ๆ ภายในเวลารวดเร็ว ต่อมาในวันที่ 15 กันยายน พ.ศ. 2567 จึงได้รับการลงนามประกาศใช้เป็นกฎหมายจากอันเดรส มานูเอล โลเปซ โอบราดอร์ ประธานาธิบดีผู้ซึ่งขณะนั้นกำลังจะพ้นจากตำแหน่ง
ความเป็นมา

ระหว่างดำรงตำแหน่ง ประธานาธิบดีโลเปซ โอบราดอร์ เผชิญความขัดแย้งกับฝ่ายตุลาการบ่อยครั้ง โลเปซ โอบราดอร์ กล่าวหาฝ่ายตุลาการว่า มักขัดขวางรัฐบาลด้วยการออกคำสั่งคุ้มครองชั่วคราวตามรัฐธรรมนูญซึ่งประวิงโครงการโครงสร้างพื้นฐานของรัฐบาล เช่น โครงการรถไฟมายาในช่วง พ.ศ. 2563 โลเปซ โอบราดอร์ อ้างว่า ระบบตุลาการอยู่ภายใต้ความควบคุมของคนกลุ่มน้อยซึ่งมีส่วนในอาชญากรรมคอปกขาว และยังตกอยู่ใต้อิทธิพลของบุคคลภายนอก ดังนั้น ในวันที่ 1 กันยายน พ.ศ. 2566 โลเปซ โอบราดอร์ จึงประกาศแผนการปฏิรูปฝ่ายตุลาการเพื่อขจัดความฉ้อฉลและการขัดกันของผลประโยชน์ในวงการตุลาการ โดยเสนอให้ตุลาการทุกคนมาจากการเลือกตั้งของประชาชน
ครั้นวันที่ 5 กุมภาพันธ์ พ.ศ. 2567 โลเปซ โอบราดอร์ นำเสนอโครงการปฏิรูปรัฐธรรมนูญ ซึ่งเรียกว่า "แผนซี" ในการนี้รวมถึงการปฏิรูปฝ่ายตุลาการของประเทศด้วย โครงการปฏิรูปรัฐธรรมนูญดังกล่าวเสนอมาในรูปการแก้ไขเพิ่มเติมรัฐธรรมนูญ จึงจำต้องได้รับเสียงเห็นชอบจากสมาชิกสภาทั้ง 2 ของรัฐสภาเกิน 2 ใน 3
ระหว่างการเลือกตั้งทั่วไปใน พ.ศ. 2567 คลอเดีย เชนบอม รณรงค์หาเสียงว่าจะผลักดันแผนซีของโลเปซ โอบราดอร์ ซึ่งรวมถึงการปฏิรูปฝ่ายตุลาการ หากพรรคร่วมของตนได้รับเสียงข้างมากพิเศษในรัฐสภา ผลปรากฏว่า คลอเดียและพรรคร่วมได้ที่นั่งในสภาผู้แทน 364 ที่จากทั้งหมด 500 ที่ แต่ในวุฒิสภา ได้ 83 ที่จาก 128 ที่ ขาดอีก 3 ที่จึงจะได้เสียงข้างมากพิเศษ
ไม่นานหลังชนะการเลือกตั้ง ว่าที่ประธานาธิบดีคลอเดียก็ประกาศผลักดันการปฏิรูปฝ่ายตุลาการเป็นวาระสำคัญ ระหว่างวันที่ 14 ถึง 16 มิถุนายน พ.ศ. 2567 มีการสำรวจความคิดเห็น 3 ครั้ง ปรากฏผลว่า ราวร้อยละ 80 ของผู้เข้าร่วมการสำรวจสนับสนุนการปฏิรูป แม้ว่าจะมีเพียงครึ่งหนึ่งที่รับทราบเกี่ยวกับการปฏิรูปนี้มาก่อน ต่อมาในช่วงวันที่ 27 มิถุนายนถึง 8 สิงหาคม พ.ศ. 2567 สมาชิกรัฐสภาจากพรรคของคลอเดียและพรรคโมเรนาร่วมกันจัดเวทีอภิปราย 9 แห่ง แต่ละแห่งมุ่งเน้นประเด็นที่แตกต่างกันไปในโครงการการปฏิรูป
ประวัติทางนิติบัญญัติ > สภาผู้แทน

ในช่วงท้ายของสมัยประชุมรัฐสภา สมัยที่ 65 การปฏิรูปฝ่ายตุลาการดังกล่าวได้รับการนำเสนอต่อคณะกรรมาธิการด้านรัฐธรรมนูญของสภาผู้แทน และในวันที่ 26 สิงหาคม พ.ศ. 2567 คณะกรรมาธิการมีมติให้เสนอเรื่องเข้าสู่การพิจารณาของสภาผู้แทนราษฎรเต็มสภา โดยมีกรรมาธิการ 22 คนลงคะแนนเสียงเห็นชอบ อีก 16 คนไม่เห็นชอบ
ต่อมาในวันที่ 31 สิงหาคม พ.ศ. 2567 ศาลเม็กซิโกมีคำสั่งคุ้มครองชั่วคราวให้บุคลากรศาลหยุดงานเพื่อประท้วงได้ พร้อมทั้งห้ามการอภิปรายหรือลงคะแนนเสียงในรัฐสภาเกี่ยวกับการปฏิรูปนี้
อย่างไรก็ดี รัฐสภาดำเนินการต่อไปโดยเห็นว่าการพิจารณากฎหมายเป็นอำนาจของฝ่ายนิติบัญญัติ การพิจารณาวาระที่ 1 มีขึ้นในวันที่ 1 กันยายน พ.ศ. 2567 ซึ่งเป็นวันเริ่มสมัยประชุมที่ 66 แต่ก็มีสมาชิกประท้วงด้วยการเดินออกจากห้องประชุมเพราะเห็นว่าเป็นการขัดต่อคำสั่งของศาล ขณะที่สมาชิกบางคนก็โต้แย้งว่า คำสั่งของศาลไม่อาจใช้บังคับถึงการปฏิรูปรัฐธรรมนูญได้
ในวันที่ 3 กันยายน พ.ศ. 2567 มีกำหนดอภิปรายเรื่องการปฏิรูปนี้ ณ วังนิติบัญญัติแห่งซานลาซาโร บุคลากรศาลและนักศึกษาจำนวนหนึ่งพากันมาชุมนุมปิดกั้นสถานที่ เป็นผลให้การอภิปรายต้องย้ายไปยังโรงพลศึกษาแห่งหนึ่ง ซึ่งสมาชิกรัฐสภาจากพรรคฝ่ายค้านวิพากษ์วิจารณ์อย่างหนัก การอภิปรายสามารถเริ่มในเวลา 16:00 นาฬิกาของท้องถิ่น กระทั่งเช้าวันถัดมา ตัวบททั่วไปของร่างแก้ไขเพิ่มเติมรัฐธรรมนูญจึงผ่านความเห็นชอบด้วยคะแนนเสียง 359 ต่อ 135 เสียง เสียงที่ไม่เห็นชอบนั้นส่วนใหญ่มาจากพรรคฝ่ายค้าน
หลายชั่วโมงถัดมา มีการเสนอให้เพิ่มเติมร่างนั้นในหลายประเด็น เช่น ให้มีความเท่าเทียมทางเพศในสัดส่วนของตุลาการ และให้ตุลาการที่พ้นจากตำแหน่งแล้วสามารถประกอบวิชาชีพทางกฎหมายต่อไปได้ ในการพิจารณาวาระสุดท้าย ร่างแก้ไขเพิ่มเติมรัฐธรรมนูญได้รับความเห็นชอบจากสภาผู้แทนด้วยคะแนนเสียง 357 ต่อ 130 เสียง โดยสมาชิกรัฐสภาจากพรรคฝ่ายค้านทั้งหมดที่มาประชุมลงคะแนนเสียงไม่เห็นชอบ
ประวัติทางนิติบัญญัติ > วุฒิสภา

เมื่อวันที่ 8 กันยายน พ.ศ. 2567 คณะกรรมาธิการด้านรัฐธรรมนูญและด้านการศึกษาทางนิติบัญญัติของวุฒิสภาได้จัดการประชุมร่วมกัน และลงมติให้นำข้อเสนอการปฏิรูปเข้าสู่การพิจารณาของวุฒิสภาเต็มสภา โดยมีกรรมาธิการลงคะแนนเสียงเห็นชอบ 25 เสียง ไม่เห็นชอบ 12 เสียง
การพิจารณาในวาระแรกของวุฒิสภามีขึ้นในวันที่ 10 กันยายน พ.ศ. 2567 มีสมาชิกขาดประชุม 2 คน และมีกลุ่มผู้ประท้วงบางกลุ่มเรียกร้องให้ยุติการพิจารณา โดยอ้างว่า สมาชิกที่ขาดประชุมนั้นถูกจับตัวไป แต่หลังจากโทรศัพท์ตรวจสอบกับสมาชิกที่ขาดประชุม ก็พบว่า ข้ออ้างดังกล่าวไม่เป็นความจริง การประชุมจึงดำเนินไป และในที่สุดญัตติแก้ไขเพิ่มเติมรัฐธรรมนูญก็ได้รับความเห็นชอบในวาระแรกด้วยคะแนนเสียง 83 ต่อ 41 เสียง
การอภิปรายในวาระต่อมาเริ่มขึ้นในเวลาของ 14:30 นาฬิกา (เวลาท้องถิ่น) ของวันนั้นเอง แต่ผู้ชุมนุมประท้วงภายนอกอาคารวุฒิสภาพากันบุกเข้ายึดอาคาร ทำให้ต้องพักประชุม กระทั่งเวลา 19:00 นาฬิกา จึงประชุมกันอีกครั้งในสถานที่อื่น โดยมีตำรวจนครเม็กซิโกอารักขาพื้นที่ ที่สุดแล้ว การแก้ไขเพิ่มเติมรัฐธรรมนูญได้รับความเห็นชอบของวุฒิสภาด้วยคะแนนเสียง 86 ต่อ 41 เสียง ณ เวลาประมาณ 04:00 นาฬิกาของเช้าวันถัดมา
ประวัติทางนิติบัญญัติ > สัตยาบัน

เมื่อการแก้ไขเพิ่มเติมรัฐธรรมนูญได้รับความเห็นชอบของรัฐสภาในสมัยประชุมที่ 66 แล้ว จำต้องได้รับสัตยาบันจากสภานิติบัญญัติประจำรัฐต่าง ๆ ของเม็กซิโกอีก ซึ่งต้องได้รับจากรัฐ 17 รัฐ (จากทั้งหมด 32 รัฐ) เป็นอย่างน้อย โออาซากาเป็นรัฐแรกที่ให้สัตยาบัน โดยให้วันที่ 11 กันยายน พ.ศ. 2567 ภายในไม่กี่ชั่วโมงหลังจากการแก้ไขเพิ่มเติมได้รับความเห็นชอบจากวุฒิสภา ส่วนรัฐอื่น ๆ อีก 17 รัฐก็ให้สัตยาบันตามภายใน 24 ชั่วโมงนั้นเอง เกเรตาโรเป็นรัฐแรกที่ไม่ให้สัตยาบัน และฮาลิสโกก็ปฏิเสธการให้สัตยาบันเช่นกันในอีกสองวันถัดมา
ภายในวันที่ 12 กันยายน พ.ศ. 2567 การแก้ไขเพิ่มเติมรัฐธรรมนูญก็ได้รับสัตยาบันจากรัฐส่วนใหญ่ รัฐที่ให้สัตยาบันเป็นลำดับที่ 17 คือ ซากาเตกัส กระบวนการได้รับสัตยาบันครั้งนี้ลุล่วงภายในเวลาไม่ถึง 24 ชั่วโมง ทำลายสถิติเดิมของการให้สัตยาบันแก่การปฏิรูปพลังงานใน พ.ศ. 2556 ซึ่งใช้เวลา 45 ชั่วโมง
ในวันที่ 13 กันยายน พ.ศ. 2567 มีการเรียกประชุมสภาผู้แทนและวุฒิสภาเพื่อออกประกาศการแก้ไขเพิ่มเติมรัฐธรรมนูญ แล้วส่งให้ประธานาธิบดีโลเปซ โอบราดอร์ ลงนาม ณ เวลานั้นการแก้ไขเพิ่มเติมได้รับสัตยาบันจากรัฐ 23 รัฐแล้ว ส่วนสมาชิกรัฐสภาจากพรรคฝ่ายค้านทั้งหมดไม่ร่วมประชุมดังกล่าว
ครั้นวันที่ 15 กันยายน พ.ศ. 2567 ประธานาธิบดีโลเปซ โอบราดอร์ ก็ประกาศการแก้ไขเพิ่มเติมรัฐธรรมนูญนี้ใน วารสารทางการของสหพันธ์ โดยมีคลอเดีย เชนบอม ว่าที่ประธานาธิบดีคนใหม่ ร่วมเป็นสักขีพยาน
การปฏิรูป > การเลือกตั้งตุลาการ

การปฏิรูปนี้กำหนดให้ตุลาการส่วนกลางทั้งหมด (ซึ่งรวมถึงตุลาการศาลสูงสุด) มาจากการเลือกตั้ง ตุลาการทุกคน ยกเว้นตุลาการศาลสูงสุด จะได้รับเลือกตั้งให้ดำรงตำแหน่งไม่เกิน 9 ปี และสามารถได้รับเลือกตั้งซ้ำอีกเพียงวาระเดียว ส่วนตุลาการศาลสูงสุดจะอยู่ในตำแหน่งได้เพียงวาระเดียวไม่เกิน 12 ปี
การเลือกตั้งตุลาการจะอยู่ในการกำกับดูแลของสถาบันการเลือกตั้งแห่งชาติ และในการเลือกตั้งนี้ ห้ามระดมทุนไม่ว่าจากภาครัฐหรือภาคเอกชน ห้ามซื้อพื้นที่สื่อ และห้ามพรรคการเมืองรณรงค์หาเสียง
ผู้มีสิทธิสมัครรับเลือกตั้งตุลาการต้องเป็นพลเมืองเม็กซิโกโดยกำเนิด ไม่เคยต้องโทษทางอาญาร้ายแรง มีปริญญาทางกฎหมายในสาขานิติศาสตร์โดยมีเกรดเฉลี่ยระดับ 8 เป็นอย่างน้อย ต้องมีประสบการณ์ทางวิชาชีพอย่างน้อย 5 ปี ต้องส่งเรียงความชุดหนึ่งในหัวเรื่องทางกฎหมาย และต้องมีหนังสือแนะนำอย่างน้อย 5 ฉบับซึ่งพรรณนาถึงคุณสมบัติของผู้สมัคร นอกจากนี้ ผู้สมัครยังต้องไม่เคยดำรงตำแหน่งบางประเภทในช่วงเวลาตั้งแต่ปีก่อนหน้าปีที่ลงสมัครจนถึงปีที่ลงสมัคร เช่น ตำแหน่งสมาชิกคณะรัฐมนตรี สมาชิกสภาผู้แทนหรือวุฒิสภา อัยการสูงสุด ผู้ว่าการ ฯลฯ
การเลือกตั้งครั้งแรกจะมีขึ้นใน พ.ศ. 2568 เพื่อเลือกตั้งตุลาการศาลสูงสุดทั้งศาล และเลือกตั้งกึ่งหนึ่งของตุลาการตำแหน่งอื่น ๆ ส่วนอีกกึ่งหนึ่งจะเลือกตั้งใน พ.ศ. 2570
การปฏิรูป > การไม่เปิดเผยตัวตนของฝ่ายตุลาการ

การปฏิรูปนี้กำหนดให้ใช้ศาลไร้หน้าสำหรับคดีบางประเภท เช่น คดีเกี่ยวกับองค์กรอาชญากรรม สภาผู้แทนเสนอเรื่องนี้ขึ้นในชั้นกรรมาธิการ หลังจากที่ประธานาธิบดีโลเปซ โอบราดอร์ กล่าวเรื่องนี้ขึ้นในการแถลงข่าวประจำวันก่อนหน้านี้ไม่กี่วัน
การปฏิรูป > การกำกับดูแลฝ่ายตุลาการ

การปฏิรูปนี้กำหนดให้ยกเลิกสภาตุลาการกลาง และแทนที่ด้วยคณะตุลาการด้านวินัย ซึ่งประกอบด้วยสมาชิก 5 คน มาจากการเลือกตั้งของประชาชน ดำรงตำแหน่งได้เพียงวาระเดียวไม่เกิน 6 ปี และสมาชิกคณะจะหมุนเวียนกันเป็นประธานคณะ คณะตุลาการนี้มีอำนาจลงโทษ พักงาน หรือไล่ออกซึ่งบรรดาตุลาการที่กระทำความผิดทางวินัย และคำวินิจฉัยของคณะตุลาการนี้ไม่อาจอุทธรณ์ได้
การปฏิรูป > ความเปลี่ยนแปลงในศาลสูงสุด

การปฏิรูปนี้กำหนดให้ลดจำนวนตุลาการศาลสูงสุดลงจาก 11 คนเป็น 9 คน และลดระยะเวลาการดำรงตำแหน่งจาก 15 ปีเป็น 12 ปีวาระเดียว นอกจากนี้ ระยะการดำรงตำแหน่งประธานศาลสูงสุดก็ลดลงเป็น 2 ปี และตำแหน่งนี้จะหมุนเวียนในหมู่ตุลาการศาลสูงสุดตามแต่คะแนนเสียงที่ได้รับมากที่สุด
การปฏิรูป > เงินตอบแทน

การปฏิรูปนี้จำกัดเงินตอบแทนของตุลาการทุกคนมิให้สูงกว่าของประธานาธิบดี
ความเห็นแย้ง

หน่วยงานทางกฎหมายในเม็กซิโก เช่น เนติบัณฑิตยสภาเม็กซิโก โรงเรียนกฎหมายสแตนฟอร์ด และอินเตอร์อเมริกันไดอาล็อก มองว่า "การเลือกตั้งตุลาการจะเป็นผลเสียต่อความเป็นอิสระและเป็นกลางของระบบตุลาการ"
มาร์กาเร็ต แซตเทอร์ทเวต ผู้รายงานพิเศษแห่งสหประชาชาติด้านความเป็นอิสระของตุลาการและทนายความ ส่งสารถึงรัฐบาลเม็กซิโกในเดือนกรกฎาคม พ.ศ. 2567 ว่า โครงการปฏิรูปนี้ "อาจทำลายความเป็นอิสระของฝ่ายตุลาการของเม็กซิโก" มาร์กาเร็ตกล่าวว่า ตนกังวลเป็นพิเศษเกี่ยวกับบริบทที่แวดล้อมการปฏิรูป โดยเฉพาะเมื่อได้รับ "รายงานถึงการแทรกแซงความเป็นอิสระของฝ่ายตุลาการ ผ่านวาจาที่ฝ่ายบริหารและนิติบัญญัติใช้โจมตีตุลาการบางคน" มาร์กาเร็ตยังกล่าวว่า การเปลี่ยนแปลงครั้งนี้อาจ "เพิ่มความเสี่ยงที่ผู้สมัครรับเลือกตั้งเป็นตุลาการจะพยายามเอาอกเอาใจผู้มีสิทธิเลือกตั้งหรือผู้สนับสนุนการรณรงค์เลือกตั้ง เพื่อเพิ่มโอกาสที่ตนจะได้รับเลือกตั้ง แทนที่การตัดสินใจ [เลือกตั้ง] จะเกิดขึ้นโดยอิงบรรทัดฐานและมาตรฐานของฝ่ายตุลาการเพียงประการเดียว" ในสารของมาร์กาเร็ตยังลงรายละเอียดเกี่ยวกับผลกระทบที่อาจเกิดขึ้นต่อความเป็นอิสระของตุลาการ และการรักษากฎหมายสิทธิมนุษยชนระหว่างประเทศ
ฮิวแมนไรตส์วอตช์เห็นว่า การปฏิรูปนี้จะทำลายความเป็นอิสระของฝ่ายตุลาการอย่างร้ายแรง และฝ่าฝืนมาตรฐานทางสิทธิมนุษยชนระหว่างประเทศ โดยให้เหตุผลว่า ตุลาการควรมีหลักประกันในการดำรงตำแหน่ง และควรได้รับความคุ้มครองให้พ้นจากอิทธิพลทางการเมือง และการใช้ศาลไร้หน้ายังขัดต่อสิทธิที่จะได้รับการพิจารณาคดีอย่างเป็นธรรม
สำนักงานวอชิงตันว่าด้วยลาตินอเมริกามองว่า การปฏิรูปครั้งนี้เป็น "ความเสื่อมถอยของสิทธิมนุษยชน" เพราะเป็นไปได้ที่พรรคการเมืองซึ่งมีอำนาจนำในฝ่ายนิติบัญญัติและบริหารจะเข้ามายึดครองระบบตุลาการ สำนักงานยังเตือนให้ระวังถึงประชานิยมที่เป็นโทษ และความอ่อนแอลงของวิถีทางที่ถูกต้องแห่งกฎหมาย
เคน ซาลาซาร์ เอกอัครราชทูตสหรัฐประจำเม็กซิโก มองว่า การปฏิรูปฝ่ายตุลาการนี้เป็นความเสี่ยงต่อประชาธิปไตยของเม็กซิโก และคุกคามความสัมพันธ์ทางการค้าพาณิชย์ระหว่างสหรัฐและเม็กซิโก การวิพากษ์วิจารณ์ดังกล่าวทำให้ประธานาธิบดีโลเปซ โอบราดอร์ ประกาศระงับความสัมพันธ์ทางทูตกับสถานทูตสหรัฐและแคนาดาเมื่อวันที่ 27 สิงหาคม พ.ศ. 2567
แหล่งข้อมูลอื่น

"คำสั่งแก้ไข เพิ่มเติม และยกเลิกบทบัญญัติหลายบทของรัฐธรรมนูญทางการเมืองแห่งสหรัฐเม็กซิโก ในเรื่องการปฏิรูปฝ่ายตุลาการ". วารสารทางการของสหพันธ์ (ภาษาสเปน). 15 กันยายน 2567.{{cite web}}:  CS1 maint: url-status (ลิงก์)
แคว้นนูแวลากีแตน

| แคว้นนูแวลากีแตน Région Nouvelle-Aquitaine |
| --- | --- |
แคว้น
Château de la Roque ที่ Meyrals
   ธง ตราอาร์ม

ประเทศ:  ฝรั่งเศส
เมืองหลัก: บอร์โด
จังหวัด:  12 กอแรซ เคริซ ชาร็องต์ ชาร็องต์-มารีตีม ฌีรงด์ ดอร์ดอญ เดอ-แซฟวร์ ปีเรเน-อัตล็องติก ลอเตการอน ล็องด์ เวียน โอต-เวียน 
การปกครอง
 • ประธานสภาแคว้น: อาแล็ง รูแซ (เปแอ็ส)
พื้นที่
 • ทั้งหมด: 84,036 ตร.กม. (32,446 ตร.ไมล์)
อันดับพื้นที่: อันดับที่ 1
ประชากร (2022)
 • ทั้งหมด: 6,113,384 คน
 • ความหนาแน่น: 73 คน/ตร.กม. (190 คน/ตร.ไมล์)
เดมะนิม: Néo-Aquitains
จีดีพี
 • รวม: 189.278 พันล้านยูโร
 • ต่อหัว: 31,700 ยูโร
เขตเวลา: UTC+01:00 (เวลายุโรปกลาง)
 • ฤดูร้อน  (เวลาออมแสง): UTC+02:00 (เวลาออมแสงยุโรปกลาง)
รหัส ISO 3166: FR-NAQ
ภาษาราชการ: ฝรั่งเศส
เว็บไซต์: www.nouvelle-aquitaine.fr
นูแวลากีแตน (ฝรั่งเศส: Nouvelle-Aquitaine, ออกเสียง: [nuvɛl akitɛn] ไฟล์:LL-Q150 (fra)-WikiLucas00-Nouvelle-Aquitaine.wav; อุตซิตา: Nòva Aquitània, [ˈnɔβɔ akiˈtanjɔ] หรือ Novèla Aquitània, [nuˈβɛlɔ akiˈtanjɔ]; บาสก์: Akitania Berria; Poitevin-Saintongeais: Novéle-Aguiéne; สเปน: Nueva Aquitania) เป็นแคว้นที่ใหญ่ที่สุดในประเทศฝรั่งเศส อยู่ทางภาคตะวันตกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นอากีแตน, แคว้นปัวตู-ชาร็องต์ และแคว้นลีมูแซ็งเข้าด้วยกัน นูแวลากีแตนมีพื้นที่ 84,035.7 ตารางกิโลเมตร (32,446.4 ตารางไมล์) กินพื้นที่ประเทศฝรั่งเศสแผ่นดินใหญ่มากกว่า 1/7 และมีประชากรตามข้อมูลเมื่อ ค.ศ. 2021 อยู่ที่ 6,069,352 คน แคว้นนี้ได้รับการจัดตั้งขึ้นในวันที่ 1 มกราคม พ.ศ. 2559 หลังการเลือกตั้งแคว้นในเดือนธันวาคม พ.ศ. 2558
แหล่งข้อมูลอื่น

วิกิข่าว มีข่าวที่เกี่ยวข้อง: แคว้นนูแวลากีแตน (ในภาษาฝรั่งเศส)
เว็บไซต์ทางการ (ในภาษาฝรั่งเศส)
Merger of the regions - France 3
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
การ์ดแสดงผล

การ์ดแสดงผล
การ์ดแสดงผล หรือ การ์ดจอ (video card หรือ display card) เป็นอุปกรณ์ที่รับข้อมูลเกี่ยวกับการแสดงผลจากหน่วยความจำ มาคำนวณและประมวลผล จากนั้นจึงส่งข้อมูลในรูปแบบสัญญาณเพื่อนำไปแสดงผลยังอุปกรณ์แสดงผล (มักเป็นจอภาพ)
ชื่อ

การ์ดแสดงผลมีชื่อในภาษาอังกฤษหลายคำ รวมถึง video card, display card, graphic adaptor, graphics card, video board, video display board, display adapter, video adapter, VGA Card
การทำงาน

การ์ดแสดงผลสมัยเก่าทำหน้าที่แปลงข้อมูลดิจิทัลเป็นสัญญาณเท่านั้น แต่จากกระแสของการ์ดเร่งความเร็วสามมิติ ในช่วงครึ่งหลังของทศวรรษที่ 90 โดยบริษัท 3dfx และ nVidia ทำให้เทคโนโลยีด้านสามมิติพัฒนาไปมาก ปัจจุบันการ์ดแสดงผลสมัยใหม่ได้รวมความสามารถในการแสดงผลภาพสามมิติมาไว้เป็นมาตรฐาน และได้เรียกชื่อใหม่ว่า GPU (Graphic Processing Unit) โดยสามารถลดงานด้านการแสดงผลของของหน่วยประมวลผลกลาง (CPU) ได้มาก
ในปัจจุบันการ์ดแสดงผลจำนวนมากไม่อยู่ในรูปของการ์ด แต่จะอยู่เป็นส่วนหนึ่งของแผงเมนบอร์ดซึ่งทำหน้าที่เดียวกัน วงจรแสดงผลเหล่านี้มักมีความสามารถด้านสามมิติค่อนข้างจำกัด แต่ก็เหมาะสมกับงานในสำนักงาน เล่นเว็บ อ่านอีเมล เป็นต้น สำหรับผู้ที่ต้องการความสามารถด้านสามมิติสูง ๆ เช่น ใช้เพื่อเล่นเกมคอมพิวเตอร์ ฮาร์ดแวร์ยังอยู่ในรูปของการ์ดที่ต้องเสียบเพิ่มเพื่อให้ได้ภาพเคลื่อนไหวที่เป็นสามมิติที่สมจริง ในทางกลับกัน การใช้งานบางประเภท เช่น งานทางการแพทย์ กลับต้องการความสามารถการแสดงภาพสองมิติที่สูงแทนที่จะเป็นแบบสามมิติ
เดิมการ์ดแสดงผลแบบสามมิติอยู่แยกกันคนละการ์ดกับการ์ดแบบสองมิติและต้องมีการต่อสายเชื่อมถึงกัน เช่น การ์ด Voodoo ของบริษัท 3dfx ซึ่งปัจจุบันไม่มีแล้ว ปัจจุบันการ์ดแสดงผลสามมิติมีความสามารถเกี่ยวกับการแสดงผลสองมิติในตัว
การแบ่งตามการใช้งาน

การ์ดแสดงผลอาจเรียกอีกอย่างหนึ่งว่าการ์ดวิดีโอหรือการ์ดจอ เป็นส่วนที่ทำหน้าที่นำผล การประมวลจากซีพียูไปแสดงบนจอภาพ การ์ดแสดงผลมีอยู่หลายแบบ ขึ้นอยู่กับลักษณะการนำไป ใช้งาน ถ้าหากเป็นการใช้งานทั่ว ๆ ไป เช่น พิมพ์งานในสำนักงาน ใช้อินเทอร์เน็ต อาจใช้การ์ดแบบ 2 มิติ ก็เพียงพอแล้ว แต่หากเป็นการ เล่นเกมใช้โปรแกรมประเภทกราฟิก 3 มิติ ก็ควรเลือกการ์ดจอ ที่จะช่วยแสดงผลแบบสามมิติหรือ 3D การ์ดการ์ดจอบางแบบอาจถูกออกแบบติดไว้กับเมนบอร์ด โดยเฉพาะเมนบอร์ดแบบจอเข้ากับเมนบอร์ด อาจสะดวกและประหยัด แต่หากพูดถึงประสิทธิภาพ โดยรวมของเครื่องแล้ว อาจจะไม่ดีเท่ากับการ์ดที่แยกต่างหากจากเมนบอร์ด ซึ่งอาจแบ่งช่วงของการ ใช้การ์ดจอได้ดังนี้
การ์ดจอแบบ ISA และ VL เป็นการ์ดจอที่ใช้กับเครื่องคอมพิวเตอร์รุ่นเก่า 386 และ 486 รุ่นแรก ๆ การ์ดรุ่นนี้ สามารถ แสดงสีได้เพียง 256 สีเท่านั้น การดูภาพ จึงอาจจะไม่สมจริงเท่าไรนัก เพราะขาดสีบางสีไป
การ์ดจอแบบ PCI เป็นการ์ดจอที่ใช้กับเครื่องคอมพิวเตอร์ 486 รุ่นปลาย ๆ เช่น 486DX4-100 และเครื่องระดับ เพนเทียมหรือคอมพิวเตอร์ที่มีความเร็วตั้งแต่ 100 MHz ถึง ประมาณ 300 MHz จะมีความเร็ว ในการแสดงผลสูงกว่าการ์ดจอแบบ ISA
การ์ดจอแบบ AGP เป็นการ์ดจอที่แสดงผลได้เร็วที่สุด เริ่มใช้กับเครื่องคอมพิวเตอร์รุ่น AMD K6-II/III, K7, Duron, Thunderbird, Athlon XP, Cyrix MII, MIII, VIA Cyrix III, Pentium II, III, IV และ Celeron เป็นการ์ดที่ใช้กันอยู่ในปัจจุบัน การ์ดจอบางรุ่นจะมีช่อง TV Out สามารถต่อสายไปยังทีวีได้
การ์ดจอแบบ 3 มิติ การ์ดจอสำหรับงานกราฟิค เล่นเกมที่มีภาพสามมิติ ตัดต่อวิดีโอ ราคาแพงกว่าการ์ด จอสามประเภทแรก การ์ดจอต่าง ๆ เหล่านี้จะมี ตัวประมวลผล (GPU) ช่วยประมวลผลหรือคำนวณเกี่ยวกับการสร้างภาพให้ปรากฏบนจอ (และสามารถนำไปใช้ในการคำนวณค่า hash เพื่อใช้ในการทำเหมือง cryptocurrency ได้) ซึ่งจะทำให้ การแสดงภาพทำได้ดีมากกว่าการ์ดจอทั่ว ๆ ไป และด้วยการประมวลผลที่สูงนี้ทำให้เกิดความร้อนในวงจรจึงต้องมีพัดลมช่วยระบายความร้อน ด้วยการ์ดจอแบบนี้ อาจมีอินเตอร์เฟสหรือลักษณะการเชื่อมต่อแบบ PCI หรือ AGP ตัวอย่างการ์ดจอ 3 มิติ Asus V7700 Ultra, Winfast GF2 Ultra, Hercules 3D Prophet II Ultra, Ati Radeon All-In-Wonder เป็นต้น
ผู้ผลิตการ์ดแสดงผล

AMD หรือที่ใช้ชื่อว่า ATI Raedon ผลิตการ์ดแสดงผล (Expansions card)เป็นคู่แข่งกับบริษัท Nvidia
ทาง Nvidia มีจุดเด่นที่ส่วนประมวลผล PhysX ซึ่งจะประมวลผลทางฟิสิกส์ เช่นไอน้ำ กระดาษปลิว กระจกแตก ล้อรถหลุดและกลิ้งไปตามถนนล้มลง
มีระบบ Surround ซึ่งสามารถต่อจอแสดงผลได้ 3 จอแบบเชื่อมต่อกันแต่ต้องใช้การ์ดสองตัวขึ้นไปหรือการ์ดที่มี GPU คู่
และมีระบบ 3DVision ซึ่งประมวลผลภาพ 3 มิติออกมาได้
ส่วน AMD มีจุดเด่นที่ระบบ Eyefinity ซึ่งสามารถต่อจอแสดงผลได้ 3-6 จอแบบเชื่อมต่อกันโดยใช้การ์ดใบเดียว
และมีระบบ HD3D ซึ่งประมวลผลภาพ 3 มิติออกมาได้เช่นเดียวกับ Nvidia แต่ใช้ระบบที่ไม่ซับซ้อนเท่า